De Chon-Sprochn (dt.: Chon-Sprachen) san a indigene Sprochfamij vo Sidamerika, de im sidlichn Argentinien und in ogrenzndn Regiona in Chile vabroatd is. De Chon-Sprochn wean aa Patagon-Sprochn gnennd. De Sproch vo de Selk’nam (aa: Ona, ISO 639-3: ona), de za de Chon-Sprochn ghead, is ausgstorm; a weidane Sproch, Tehuelche [teh], wead nua no vo uma zwoa Dutznd Peasona gredd. Da Nam und de Zuaoadnung vo de Sprochn (1913) gehd afn deitsch-argentinischn Anthropolog Robert Lehmann-Nitsche zruck.